Kyklos

"I skal komme forbi mig, hvis I skal videre. Jeg har en kølle, og jeg kan slå med den."

- Kyklos' konfrontation.

Kyklos (557 - 594) er en stor kyklop der bevogter indgangen til ørkenbyen Shrang Gh'ilar. Kun de, der kan besejrer ham i en duel, er værdige til at færdes i den ældgamle by.

Tidlige Liv
Kyklos blev født i Sadarhlen, Kyklopstaden, i det sydøstlige Thabruatis. På en ukendt måde endte han i Shrang Gh'ilar, hvor han gjorde det til sit formål i livet at beskytte byen fra uværdiges indtrængen. Især vigtigt er det for ham, at ingen urene sjæle skal våge at drikke vandet fra Shrang Gh'ilar Brønden. Grundet hans utrolige styrke, og tendens til at ramme folks tindinger med sin kølle, er det meget få folk der slipper ind, og Kyklos blev hurtigt en ikonisk del af byens identitet.

Kampen mod Constantine
Ved deres ankomst til Shrang Gh'ilar blev Eventyrerne konfrontereret af Kyklos, som erklærede at det krævede en overvindelse af ham at få adgang til den brøndcentrerede by. Et yderligere krav var dog, at kampen udelukkende måtte foregå i form af nærkamp. Grundet Collins' alder, Orrotius og Argametes' mangel på nærkampsevner og Laxioliuz' generelle uvillighed til at føje sig gruppens ønsker, var den ellers Kyklofobiske Constantine tvunget til at konfrontere sin frygt, og kæmpe mod Kyklos.

Kampen viste sig næsten fatal for Constantine. Efter to perfekte slag til hver tinding var han sendt til tælling, mens Kyklos blot havde taget overfladiske skrammer. Kun takket være en helbredelsesbesværgelse fra Argametes under en Timeout var Constantine i stand til at holde sig levende længe nok til, at han kunne få Kyklopen til at give op, og Eventyrerne blev lukket ind.

Kampen mod Laxioliuz
Kort efter at igen have forladt Shrang Gh'ilar indså Laxioliuz at han havde et pludseligt crush på en kvinde han kort havde beskuet i bymidten. Constantine og Orrotius opfordrede ham til at følge sine lyster, og erklære sin kærlighed til kvinden. Dette ville dog kræve endnu en kamp mod Kyklos, da de teknisk set var ude af byen igen.

Efter at have indset at han ville fremstå mere heroisk overfor kvinden ved at besejre den legendariske Kyklos, var Laxioliuz meget villig til kæmpe mod kyklopen. Overmodigt og dumdristigt erklærede han dog at han ikke blot ville kæmpe til overgivelse, men til døden, og derefer præsentere det enøjede hoved til sin udkårne. Kyklos bakkede interessant nok op om denne idé, ved yderligere forklare at den omtale kvinde var stor fan af at få afhuggede hoveder, og at hun desuden var til "ældre mænd". Begge barbarer var derfor enige om en kamp til døden.

Kampen endte dog med at blive ganske kort. Kyklos lagde ud med endnu et tindingsslag, hvilken næsten allerede gjorde en ende på duellen. Laxioliuz kom igen med nogle få gode slag, men det tog ikke et minut, før han var døden nær. Trods Constantine og Orrotiuses opfordringer nægtede Laxioluz at give op og flygte. End ikke en helbredelse fra Argametes var nok til at redde ham. Kyklos gjorde en brutal ende på hans liv, og destruede med sin kølle alt der mindede om et ansigt på manden. Efter det så Eventyrerne ikke meget grund til at blive hængende, og drog derfor videre, mens Kyklos blev efterladt tilbage til fortsat at gøre sit job.

Enøjes Historie
Da Eventyrerne rejser igennem byen Lyshny stoppes de igen af Laxioliuzes far Enøje. Han afslører at han kender til Lax's død, og fortæller om hvordan han fandt ud af det. Han og hans resterende sønner rejste rundt i Ødemarken og røvede folk. De tog så til Shrang Gh'ilar for at sælge deres tyvekoster. Da de ankom fandt de sig dog, ligesom Eventyrerne, stoppede af Kyklos som bevogtede porten. Kyklos krævede igen at en af dem skulle besejre ham i kamp, før end af de måtte komme ind. For at skræmme dem fortalte Kyklos så Enøjes slæng om hans kamp mod Laxioliuz, og hvordan han havde smadret hans ansigt så voldsomt at han var ugenkendelige. Ved hjælp at konteksten regnede Enøje sig frem til at den uheldige mand i historien var hans egen søn.

Eventyrerne myrder alle Enøjes sønner, og skader Enøje så voldsomt at han ligger på jorden, i gang med at bløde ud. De fortæller ham at det er hans egen skyld hvad der er sket, og Enøje beder dem om bare at dræbe ham. Inden at de gør det kræver Eventyrerne dog at få at vide hvad Enøje gjorde med Kyklos efter at han fandt ud af at han havde myrdet hans søn. Enøje siger at Shrang Gh'ilar har brug for en ny vogter nu, hvilket tydeligt skal indikere at Kyklos er død. Eventyrerne er dog ikke helt sikre på om Enøjes slæng virkeligt ville kunne besejre Kyklos, og mistænker at han endten lyver eller faktisk bare fik Kyklos fyret.

Kyklos nævnes ikke igen, så man kan gå ud fra at Enøje fortalte sandheden om at have dræbt ham. Det er dog ikke udelukket at Kyklos stadig er i live.